kardosdrur/scandi-wiki huggingface dataset:
Hvad vi vil

Hvad vi vil er et dansk tidsskrift udgivet af Kvindelig Fremskridtsforening der udkom fra 1888-1894.

Bladet udkom første gang d. 14. juli 1888 under navnet "Hvad vi vil. Organ for Kvindesagen - Fredssagen - Arbejdersagen".

Programerklæringen 
Bladets profil har både en meget bred definition af kvindesagen hvor den også omfattede arbejdet for en fredeligere verden og arbejdet for at forbedre arbejdernes levevilkår og en smallere definition der omhandler at skaffe kvinden den ret, der tilkommer hende som menneske.
I begyndelsen havde bladet undertitlen: Organ for Kvindesagen, Fredssagen og Arbejdersagen
Bladet skrev om politisk valgret, offentlig børnepasningsordninger og kvindernes ligestilling i familien.
Johanne Meyer skriver blandt andet i bladet:

I 1890 skiftede bladet navn til Kvindebladet Hvad vi vil, hvorefter bladet fik mere fokus på kvindesagen alene.

Redaktionen 
 Johanne Meyer
 Matilde Bajer
 Massi Bruhn
 Line Luplau
 Anna Nielsen

Skribenter 
De fleste af bladets skribenter skrev under pseudonym, som bl.a. Fru Rosalie. Derudover var der en håndfuld kerneskribenter:
 Mathilde Bajer
 Fredrik Bajer
 Massi Bruhn
 Johanne Meyer
 Louise Nørlund

Eksterne henvisninger 
 Kvindebladet Hvad vi vil på Kvinfo.dk 
 Digitaliseret årgange af Hvad vi vil

Referencer 

Tidsskrifter fra Danmark
Etableret i 1888
Asha Bhosle

Asha Bhosle, (Marathi: आशा भोंसले, født 8. september 1933 i Bombay) er en indisk sangerinde. Hun har sunget på soundtracks til utallige Bollywood-film. Hun har været aktiv sangerinde i mere end 70 år og har indspillet over 13.000 sange (optaget i Guiness Book of World Records). Den formentlig mest kendte præstation er hendes medvirken i Boy Georges "Bow Down Mister". En anden af hendes mere kendte sange er "Dum Maro Dum" fra 1973. I 1999 fik gruppen Cornershop en stor hitsingle med sangenen "Brimful of Asha", som var en hyldest til hende.

Sangere fra Indien
Støvleknægt

En støvleknægt er et redskab der bruges til at tage sko eller støvler af med, den er udformet som en plade med en U-formet indskæring i den ene ende; heri presses støvlens hæl fast hvorefter foden trækkes opad og ud af støvlen.

Fodtøj
Notár Mary

Notár Mary (egentlig født Mary Nótár, 2. juli 1985, Taktaharkány i Ungarn) er en rumænsk sanger fra Ungarn. Hun har medvirket i en omrejsende musikfestival kaldet Roma Sztárparádé. Efter ungarsk tradition bruger hun sit familienavn som fornavn og bruger derfor kunstnernavnet "Nótár Mary". 

Hun startede sin karriere som 12-årig inden hun flyttede til Budapest.

Nótár blev opdaget i et talentshow f Bódi Guszti i 2001, hvorefter hun fik en pladekontrakt og udgavsit først album, Egyszer egy éjszaka, i en alder af 16 år. Hendes andet album fik navnet Hajnalcsillag.

I 2004 udkom hendes tredje album, Jeges szív, er solgte guld. Herefter udkom Roma Sztárparádé, før hun udgav to duet-albums med Bódi Csaby.

Nótár udgav endnu et soloalbum i 2007 kaldet Cigánylány, der blev bandt de ti mest solgte albums albums i perioden.

I 2008 udgav hun albumet Hódító varázs.

Diskografi 
 Egyszer egy éjszaka
 Hajnalcsillag
 Jeges szív (2004)
 Roma Sztárparádé
 Cigánylány (2007)
 Hódító varázs (2008)

Referencer 

Sangere fra Ungarn
Nutv

NUTV var SBS Discoverys on demand-tjeneste. På nutv.dk fandtes de fleste af programmerne fra SBS Discoverys andre kanaler.

NUTV blev i 2014 lukket og erstattede med den mere internationale streamningtjenste Dplay. Dplay lukkede dog i 2021 og går i dag under navnet Discovery+

Big Brother på NUTV 
NUTV sendte kontinuerlig streaming af Big Brother-sæsonerne fra 2012 til 2014.

SBS TV
Etableret i 2006
Nettvkanaler
Westertimke

Westertimke er en kommune i Samtgemeinde Tarmstedt med godt 450 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Byen ligger ved landevej 133, der forbinder den med Bremen og Zeven.

To kilometer nordves for Westertimke ligger svæveflyvepladsen Segelfluggelände Tarmstedt-Westertimke.

Floden Wörpe, der er en biflod til Wümme løber i den sydlige del af kommunen.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Janis Varoufakis

Janis (eller Yanis/Gianis) Varoufakis (; født 24. marts 1962) var græsk finansminister fra januar til juli 2015. Han er desuden professor i økonomi. Han har såvel græsk som australsk statsborgerskab.

Faglig karriere 
Varoufakis har studeret og undervist på University of Essex, University of East Anglia og University of Cambridge. Han har desuden gæsteoptrådt på amerikanske og australske læreanstalter. 

I Grækenland har han undervist i økonomi på Athens universitet, ligesom han 2004-2006 var økonomisk rådgiver for daværende ministerpræsident Papandreou, af hvem han siden blev en indædt kritiker.

Politisk arbejde 
I bogen A Modest Proposal, som han skrev sammen med Stuart Holland og James K. Galbraith, fremlægges forslag til løsning af Euroens krise. Varoufakis har fremlagt sine økonomiske og politiske analyser i adskillige internationale medier. Han har desuden sin egen engelsksprogede blog.

Han er en af Alexis Tsipras' og partiet Syrizas centrale økonomiske rådgivere og blev ikke uventet udnævnt til finansminister efter valget i januar 2015, en post der gjorde ham til Grækenlands hovedforhandler i forhandlingerne med EU om en løsning af landets gældskrise. I et interview kort før valget med Information sagde han bl.a.: "Folkelig opbakning i Grækenland, Spanien og Italien – ikke kun som Syriza, men som en ny progressiv kraft i Europa – vil på et tidspunkt tvinge magthaverne i EU til at begynde at regne med os og holde op med at lade som om, at dialog er umulig".

Dagen efter den græske folkeafstemning 5. juli 2015, hvor befolkningen fulgte regeringens anbefaling og stemte nej til den pågældende redningsplan, trådte Varoufakis tilbage, efter eget udsagn for at fremme de følgende forhandlinger med EU-landene, hvor han af mange blev opfattet som en kontroversiel og besværlig forhandler. Han blev afløst af den hidtidige viceudenrigsminister Euklid Tsakalotos, der ligesom Varoufakis er økonomiprofessor og medlem af Syriza, men betragtes som mere rund i kanterne. Tsakalotos havde allerede tidligere afløst Varoufakis som græsk forhandlingsleder i samtalerne med EU om en ny låneaftale.

Se også 

 Grækenlands gældskrise
 Alexis Tsipras 1. regering

Kilder

Eksterne henvisninger 
 Varoufakis' blog (på engelsk)

Politikere fra Grækenland
Personer fra Athen
Wilstedt

Wilstedt er en kommune i Samtgemeinde Tarmstedt med godt 1.700 indbyggere (2013). Den ligger i den vestlige del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Tarmstedt.

Geografi 
Kommunen ligger syd for Tarmstedt, og floden Wörpe løber omkring nordgrænsen af kommunen. Wilstedt var endestation på den nedlagte jernbane Wilstedt–Tostedt.

Eksterne kilder/henvisninger 

 Kommunens websted
 Om kommunen  på Samtgemeindens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Impala

Impala (Aepyceros melampus) er en mellemstor afrikansk antilope. Navnet impala kommer fra zulusproget. Det videnskabelige artsnavn kommer af græsk aipos "høj", ceros "horn"  og melas "sort", pous "fod".

Kendetegn 

Arten når et stangmål omkring 90 centimeter og en vægt mellem 40 og 65 kilogram (hunner, henholdsvis hanner). Pelsen er på oversiden rødbrun og på siderne lidt lysere. Bugen, struben og hagen er hvidlig. På begge sider af halen findes en sort stribe. Hælen er derimod sortbrun. Impalaen har et smalt hoved, store øjne og ørene slutter i en spids. Hannen har op til 90 centimeter lange, lyreformede horn.

Udbredelse, habitat og underarter 

Impalaerne holder til på savanner i Kenya, Tanzania, Moçambique, Namibia, Botswana, Zambia, Zimbabwe, sydlige Angola, nordøstlige Sydafrika og Uganda (deraf hovedstadens navn - Kampala). Artens habitat udgøres hovedsagelig af den åbne savanne. I Etosha nationalpark i Namibia lever en underart, A. m. petersi (sortmasket impala), som kendetegnes af en sort tegning på mulen. Underarten findes også udenfor nationalparken, men kun fåtalligt.

Alle andre populationer udgør den anden underart, A. m. melampus, hvad der underbygges af genetiske undersøgelser.

Bevaringssituation 

Hele arten regnes af IUCN for livskraftig (LC), men underarten A. m. petersi regnes for nær truet (NT).

Levevis 

Hunner og ungdyr lever i flokke af 10 til omkring 100 individer. Desuden findes flokke af hanner, som endnu ikke er kønsmodne, samt gamle hanner som er for svage til at hævde et eget revir. Alle andre hanner har et territorium, hvor de tager kontrol over hunnerne.

Under flugten kan impalaen nå høje hastigheder og udføre op til ni meter lange spring. De løber som regel blot til nærmeste skjulested.

I parringstiden opvarter hannen sædvanligvis en gruppe hunner. Han søger at imponere ved at fremvise sine horn, lægge ørene tilbage og løfte halen. Hvis to konkurrerende hanner mødes, udkæmpes en duel bestående af tre dele. Først gaber den indtrængende og fremviser bug og tunge. Siden sænker han hovedet for at udfordre til kamp. I anden fase står rivalerne med løftet hoved og går frem og tilbage. Hvis dette ikke fører til afgørelse, sætter de hornene mod hinanden og presser indtil den ene giver op.

Galleri

Kilder

Eksterne links 

Dyr fra det sydlige Afrika
Dyr fra Østafrika
Skedehornede
Impala (flertydig)

Impala kan henvise til flere emner:
 Impala - en antilopeart
 Chevrolet Impala - en bilmodel
L.E.F. & De Langsomme Lyn

L.E.F. & De Langsomme Lyn er et dansk band, der blev stiftet i 2013. Gruppen består af sangskriver og digter Lars Emil Foder (vokal og guitar), Anders Stig Møller på keys/beats/bas (spiller også i Turboweekend), Katrine Muff Enevoldsen på vokal og kor (også kendt fra bl.a. Oh Land) og Peter Albrechtsen på elguitar. 
Deres debut, ep-bogen Natatlas, udkom 1. juni 2013 på Forlaget Ekbátana og rummer ud over EP'en med 6 numre en bog med digte og grafik.

Noter 

Musikgrupper fra 2013
Musikgrupper fra Danmark
Parlamentsvalget i Israel 2009

Parlamentsvalget i Israel 2009 blev afholdt den 10. februar 2009.

Results 

Knessets officielle resultater fra valget:

Alle repræsenterende partier er medtaget i listen

Referencer 

Israel
Politiske valg i Israel
Marlborough (flertydig)

Marlborough har flere betydninger

Personer 
 Hertug af Marlborough
 John Churchill, 1. hertug af Marlborough

Stednavne

Storbritannien 
 Marlborough, Wiltshire

Australien 
 Marlborough, Queensland

New Zealand 
 Marlborough, New Zealand

USA 
 Marlborough, Connecticut
 Marlborough, Massachusetts
 Marlborough, Missouri
 Marlborough, New Hampshire
 Marlborough, New York

Se også 
 Malborough
 Marlboro (flertydig)
Valget i Costa Rica 2014

Valget i Costa Rica 2014 var det 16. af sin slags i Costa Rica siden grundlæggelsen af den anden republik i 1949. Første runde fandt sted den 2. februar 2014, med to ulige afstemninger: én hvor der blev valgt 57 repræsentanter til den lovgivende forsamling for perioden 2014–2018, og én om hvem der skulle være landets nye præsident og to visepræsidenter. Eftersom ingen af præsidentkandidaterne fik over 40 prosent af stemmerne, gik de to kandidater med flest stemmer, Luis Guillermo Solís (PAC) og Johnny Araya (PLN), videre til anden valgrunde, som blev afholdt den 6. april. Luis Guillermo Solís blev valgt til ny præsident, med 77,8 prosent af stemmerne.

3 065 667 costaricanere havde stemmeret. Den siddende præsidenten, Laura Chinchilla (PLN), opstillede ikke til genvalg. For første gang blev der ikke afholdt lokalvalg samtidig med præsidentvalget; disse finder sted i 2016.

Præsidentvalg 

For at blive valgt til præsident, måtte en af kandidaterne opnå mindst 40 procent af stemmerne. Dette skete ikke, og de to kandidaterne med fleste stemmer, Luis Guillermo Solís (PAC) (30,95 %) og Johnny Araya (PLN) (29,59 %), gik dermed videre til anden valgrunde. Solís vandt anden runde med 77,81 % af stemmerne mod Arayas 22,19 %, og blev dermed Costa Ricas præsident.

Valg af repræsentanter til den lovgivende forsamling

Opslutning efter parti

Indvalgte repræsentanter 
Følgende repræsentanter blev valgt ind i den lovgivende forsamling:

Referencer

Eksterne henvisninger 
 Elecciones nacionales febrero 2014 
 Tribunal Supremo de Elecciones
 La Nación: Valg 2014
 CRhoy: Valg 2014 

Politiske valg i Costa Rica
Costa Rica 2014
Luis Guillermo Solís

Luis Guillermo Solís (født 25. april 1958 i San José) er en costaricansk politiker og den siddende præsident siden 8. maj 2014, da han vandt valget samme år med 77,8 procent af stemmerne. Han repræsentere partiet Partido Acción Ciudadana, der er et socialdemokratisk og progressivt parti.

Eksterne henvisninger 
 Officiel hjemmeside 

Politikere fra Costa Rica
Costa Ricas præsidenter
Nuværende statsoverhoveder
563 f.Kr.



Begivenheder

Født

Dødsfald 
 

 
63
Parlamentsvalget i Tyrkiet juni 2015

Parlamentsvalget i Tyrkiet 2015 blev afholdt den 7. juni 2015, hvor der skulle vælges 550 medlemmer til Tyrkiets Nationalforsamling. For første gang siden 1999 opnåede intet parti et flertal af mandaterne.

Der var en del uroligheder i Tyrkiet op til valget og flere steder var der påstande om valgsvindel. Valget blev et nederlag for det mangeårige regeringsparti, AKP (Retfærdigheds- og Udviklingspartiet), som mistede flertallet. Det kurdisk forankrede parti HDP fik også stemmer nok til at komme over spærregrænsen og derved komme i Nationalforsamlingen med cirka 13 procent af stemmerne ved valget.

Foreløbige Resultater (8. juni, 2015) 
 Retfærdigheds- og Udviklingspartiet (AKP), 41% af stemmerne
 Republikanske Folkeparti (CHP), 25% af stemmerne
 Nationale Aktionsparti (MHP), 16,5% af stemmerne
 Folkets Demokratiske Parti (HDP), 13% af stemmerne

Resultater fra 2011 
Partier som blev repræsenteret i nationalforsamlingen ved valget i 2011:
 Retfærdigheds- og Udviklingspartiet, leder Recep Tayyip Erdoğan, 327 pladser
 Republikanske Folkeparti, Kemal Kılıçdaroğlu, 135 pladser
 Nationale Aktionsparti, Devlet Bahçeli, 53 pladser
 Uafhængige kandidater, - , 35 pladser

Referencer 

Tyrkiet juni 2015
Politiske valg i Tyrkiet
Føderalvalget i Schweiz 2015

Føderalvalget i Schweiz 2015 blev afholdt den 18. oktober 2015 til den nationale forsamling, og den første runde af valget til Rådet for staterne. Resultatet viste et skift mod højre i stemmerne på baggrund af bekymringer om flygtninge.

Referencer

Eksterne henvisninger 
 Offizieller Webauftritt zu den Wahlen 

Schweiz 2015
Politiske valg i Schweiz
Ikke-anerkendt stat

En ikke-anerkendt stat er en stat, som ikke anerkendes af andre stater. Ikke-anerkendte stater vil således typisk ikke have diplomatiske forbindelser med andre stater og ikke være medlemmer af FN, og nabolande gør ofte krav på deres territorium.

Liste 
 Abkhasien
 Kosovo
 Nordcypern
 Artsakh
 Somaliland
 Sydossetien
 Taiwan
 Vestsahara
 Det palæstinensiske selvstyre
 Transnistrien

International politik
Vilhelm Johannesen

Vilhelm Johannesen (født 4. august 1942 i Klaksvík, død 10. april 2022) var en færøsk tjenestemand, redaktør og politiker (Javnaðarflokkurin).

Han var indvalgt til Lagtinget fra Norðoyar 1980–2008. Johannesen var landsstyremand for sundhed-, social-, industri- og  1979–1981, landsstyremand for industri- 1985–1988 samt landsstyremand for industri- og arbejdsforhold 1988–1989, samtlige perioder med Atli Dam som lagmand. Johannesen var forøvrig kommunestyremedlem i Klaksvík kommune 1975–1984.

Han var medlem af Færøernes Ulykkesforsikringsråd 1971–1975, redaktør for Sosialurin 1972–1979, formand for Føroya Kommunufelag 1977–1979, bestyrelesesmedlem ved Norðoya Røktarheim 1983–1985, og bestyrelsesformand ved Klaksvíkar sjúkrahús 1991–1993. Han har også været uddannelsesleder i Postverk Føroya og har skrevet bogen, Postur í Føroyum 1870–2000 (2001), og flere artikler om det færøske postvæsens historie.

Han var far til advokaten og politikeren og tidligere lagmand Aksel V. Johannesen og farfar til politikeren Beinir Johannesen.

Lagtingsudvalg 
2004–2008 medlem af Finansudvalget
2002–2004 medlem af Finansudvalget
1998–2002 medlem af Finansudvalget
1994–1998 medlem af Finansudvalget
1992–1994 formand for Finansudvalget
1990–1992 medlem af Finansudvalget
1989–1990 medlem af Finansudvalget

Referencer 

Lagtingsmedlemmer fra Færøerne
Sundhedsministre fra Færøerne
Socialministre fra Færøerne
Erhvervsministre fra Færøerne
Politikere fra Javnaðarflokkurin
Personer fra Klaksvik
Arbejdsministre fra Færøerne
Páll Vang

Páll Vang (født 8. august 1949 i Tvøroyri, død 3. januar 2023) var en færøsk lærer, mægler og politiker (Fólkaflokkurin).

Vang var landbrugs-, sundheds-, trafik- og justitsminister i  Pauli Ellefsens regering 1981–1985. Han var kommunestyremedlem i Tvøroyri kommune 1985–2000 og borgmester fra 1993 til 2000, da han trak sig på grund af en alvorlig sygdom.

Han voksede op i Froðba, hvor familien var bønder. 1973 afsluttede han læreruddannelsen på Holbæk Seminarium i Danmark og vendte tilbage til Færøerne, hvor han fra 1974 til 1975 arbejdede som folkeskolelærer på Venjingarskúlanum i Tórshavn, i Tvøroyri fra 1975 til 1986 og i Trongisvágur i 1994. Han var også bonde og drev i flere år sin egen konsulentvirksomhed med bedriftsrådgivning og ejendomsformidling.

Vang blev udnævnt til ridder af Dannebrogordenen i 1984.

Referancer 

Løgtingið 150 – Hátíðarrit, bind 2 (2002), s. 356. (PDF )

Lagtingsmedlemmer fra Færøerne
Politikere fra Fólkaflokkurin
Sundhedsministre fra Færøerne
Justitsministre fra Færøerne
Personer fra Tvøroyri
Hanna Zetterberg

Hanna Rebecca Zetterberg (født den 15. februar 1973 i Stockholm) er en tidligere svensk barneskuespiller, politiker og forfatter. Hun spillede i 1984 hovedrollen i filmen Ronja Røverdatter, og har senere været aktiv som politiker for Vänsterpartiet.

I en alder af 21 blev hun valgt ind i Riksdagen for Vänsterpartiet.

I 2008 debuterede hun som forfatter med børnebogen Nejlika och lilla lilla syster.

Eksterne henvisninger 

 Hanna Zetterbergs hjemmeside
 Rabén&Sjögren:Nejlika
 

Skuespillere fra Sverige
Politikere fra Sverige
Personer fra Stockholm
Sverre Midjord

Sverre Ingolf Midjord (født 2. april 1933 i Tvøroyri, død 10. oktober 2016 i Tvøroyri) var en færøsk kontorist, idrætsleder, sportsmand og politiker (Javnaðarflokkurin).

Han voksede op hos sine besteforældre, Julia og Poul J. Midjord, í Trøðini. Sverre Midjord var aktiv inden både bordtennis, håndbold og fodbold. Han blev færøsk mester i håndbold sammen med Tvøroyrar Bóltfelag (TB) i 1953. Han var senere træner i 1. division 1968–1971 og klubbens formand 1970–1972. Han var en af dem, der startede badminton som sport på Færøerne og var selv aktiv som badmintonspiller til han nåede en høj alder. Endvidere havde han en vigtig rolle som sportsleder i Ítróttasamband Føroya, hvor han var bestyrelsesmedlem i over 40 år og vicepræsident i over 25 år. Midjord arbejdede på posthuset i Tvøroyri 1950–1969, derefter ved det færøske told- og skattekontor i Tvøroyri fra 1969 til han nåede pensionsalderen.

Midjord var medlem af kommunestyret i Tvøroyri 1966–1984 og 1989–2008, fra 1967 til 1984 som borgmester. Midjord var valgt til Lagtinget fra Suðuroy 1978–1980, 1990–1994 og 2004–2008 og mødte fast som vicerepræsentant for lagmand Atli Dam 1975–1978 og 1985–1988.

Referencer 

Lagtingsmedlemmer fra Færøerne
Personer fra Tvøroyri
Politikere fra Javnaðarflokkurin
Borgmestre fra Færøerne
Bordtennisspillere fra Færøerne
Håndboldspillere fra Færøerne
Fodboldspillere fra Færøerne
Soløje

Soløje (Helianthemum nummularium), eller almindelig soløje, er en flerårig, urteagtig plante eller halvbusk med en nedliggende til opstigende vækst. Blomsterne er gule og talrige, og da planten er tørketålende, bruges den ofte i stenbede.

Beskrivelse 
Soløje er en flerårig, urteagtig plante eller halvbusk med en nedliggende til opstigende vækst. Stænglerne er runde i tværsnit og fint hårede. Bladene er næsten ustilkede og modsat stillede med hel og let tilbagerullet rand. Oversiden er spredt håret og mørkegrøn, mens undersiden er grågrøn og fint håret. Blomstringen foregår i juni-juli, hvor man finder blomsterne i klaselignened stande både endestillet og fra bladhjørnerne. De enkelte blomster er 5-tallige og regelmæssige med gule kronblade. Frugterne er kapsler med mange frø: 15-30 cm høj

Rodsystemet består af en kraftig og dybtgående pælerod med et velforgrenet net af siderødder.

Planten når en højde på ca. 20 cm og en bredde på ca. 40 cm.

Hjemsted 

Soløje har sin naturlige udbredelse i Mellemøsten, Kaukasus og det meste af Europa. I Danmark findes soløje (i form af underarten bakkesoløje) hist og her på tørre skrænter og overdrev i Himmerland, Sjælland og Bornholm, mens underarten filtet soløje er meget sjælden.  Arten er knyttet til lysåbne voksesteder med en næringsfattig og tør jord. Derfor ses den oftest på sydvendte skrænter og overdrev.

På Ölands alvar vokser arten på næsten vandrette kalkplader uden megen jord sammen med bl.a. aksærenpris, alvar-bynke, dunet havre, engrottehale, knoldet mjødurt, knoldranunkel, kornet stenbræk, riddergøgeurt, storblomstret brunelle og vellugtende gulaks

Underarter 
 Filtet soløje (subsp. nummularium) har bladundersider, der er gråfiltede af stjernehår
 Bakkesoløje (subsp. obscurum) har grønne bladundersider med spredt behåring.

Galleri

Noter

Kilder og eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Gule blomster
Tørketålende planter
Haveplanter
Soløje-familien
Egyptiske væbnede styrker

De egyptiske væbnede styrker er de militære styrker i Egypten. De egyptiske væbnede styrker er den største i Afrika og Mellemøsten. Det blev oprettet i 1922, består af den egyptiske hær, egyptiske flåde, egyptiske luftvåben og egyptiske Air Defense Forces.

Ifølge den egyptiske forfatning, er den egyptiske væbnede styrker ledet af General-kommandoen eller ved Det Højeste Råd dannet i nødsituationer og ledes af formanden, der har titlen af den øverste leder af de egyptiske væbnede styrker, og består af 21 militære officerer, der repræsenterer de forskellige hære og afdelinger af de væbnede styrker.

Væbnede styrker
Militær
Verkamannafylkingin

Verkamannafylkingin (VMF, Arbejderunionen) var et venstreorienteret politisk parti på Færøerne. Det var dannet af misfornøjede Javnaðarflokkurin-vælgere fra fagbevægelsen. Partiet var repræsenteret i Lagtinget mellem lagtingsvalgene i 1994 og 1998. Ingeborg Vinther fra Verkamannafylkingin var det første kvindelige lagtingsmedlem valgt ind fra Suðuroy.


Historie 
Partiet fik over 2.400 stemmer i 1994, hvilket gav partiet tre mandater i Lagtinget, og Verkamannafylkingin blev Lagtingets femte største parti - større end veletablerede partier som fx  Sjálvstýrisflokkurin. Partiet fik regeringsmagt i en koalition bestående af fire partier med Edmund Joensen (Sambandsflokkurin) som lagmand, hvor Verkamannafylkingins minister Óli Jacobsen fik ansvar for handel, ressourcer, arbejdsmarkedspolitik, landbrug, forsikring og retspolitik. Jacobsen blev erstattet af Axel H. Nolsøe fra december 1995. Ved regeringsskiftet i juni 1996 fortsatte Joensen som lagmand, og Nolsøes ministerium blev indskrænket til at omfatte sager som relaterede til social, sundhed, arbejdsmarked, forsikring og retssystemet. Kristian Magnussen tog over som minister mellem oktober 1996 og marts 1998, og blev afløst af Óli Jacobsen, der sad fra marts til maj 1998.

Ministre 
Óli Jacobsen, 1994–1995 og 1998
Axel H. Nolsøe, 1995–1996
Kristian Magnussen, 1996–1998

Lagtingsmedlemmer 
Alle fra 1994 til 1998.
Óli Jacobsen, Eysturoy
Karl Robert Johansen, Eysturoy (vicemedlem for Jacobsen, mens denne var minister)
Kristian Magnussen, Suðurstreymoy
Ingeborg Vinther, Suðuroy

Referencer 

Tidligere politiske partier på Færøerne
Etableret i 1994